Arghandabas

Arghandabas () – upė pietų Afganistane; Helmando kairysis intakas. Prasideda Gaznio provincijoje, Hindukušo kalnuose (Kohi Baboje). Teka į pietvakarius per Zabulio, Kandaharo ir Helmando provincijas. Įteka į Helmandą 30 km žemiau Giriško.

Didžiausias intakas – Tarnakas (kairysis).

Upė sekli, tačiau jos slėnis tankiai gyvenamas, o vanduo naudojamas drėkinimui. Įrengta Dahlos užtvanka. Netoli Arghandabo įsikūrę Kandaharo, Laškar Daho miestai.

Afganistano upės